James Dean
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
James Dean var en filmskuespiller fra USA. Han ble et symbol på 1950-årenes ungdomsopprør og gjenstand for en omfattende kult.
Dean begynte sin karriere i TV-serien Tales of Tomorrow (1951–1953) og filmdebuterte ukreditert som en av soldatene i Samuel Fullers Fixed Bayonets (Bajonetten på!, 1951), med handling fra Koreakrigen.Han ble oppdaget mens han medvirket i en teaterversjon av André Gides L'Immoraliste på Broadway, men rollene i Elia Kazans Steinbeck-filmatisering East of Eden (Øst for Eden, 1955; Oscar-nominasjon), Nicholas Rays Rebel Without a Cause (Rotløs ungdom, 1955) og George Stevens' Giant (Giganten, 1956; posthum Oscar-nominasjon) ble de eneste han rakk å gjøre før han ble drept i en bilulykke nær Cholame i California, 24 år gammel.Interessen for Dean har holdt seg, og det har siden blitt skrevet bøker og laget flere filmer om hans liv. Les mer i Store norske leksikon Film i USA